ai4bharat/Pralekha huggingface dataset:
وزارتِ تعلیم
جناب پرکاش جاوڈیکر نے توقعاتی اضلاع کے ضلعی تعلیمی افسران سے کہا ہے کہ وہ متعلقہ اضلاع کو ترقی یافتہ اضلاع میں تبدیل کرنے میں کلیدی کردار ادا کریں
نئی دہلی، 20/جون۔ انسانی وسائل کی ترقی و فروغ کے وزیر جناب پرکاش جاوڈیکر نے ضلعی تعلیمی افسران سے کہا ہے کہ وہ توقعاتی اضلاع کو ترقیاتی اضلاع میں بدلنے کے عمل میں کلیدی کردار ادا کریں۔ وزیر موصوف ڈی آئی ای ٹی، ایس سی ای آر ٹی، ریاستی نوڈل افسران اور مرکزی وزارتوں وغیرہ پر مشتمل ضلعی تعلیمی افسران کی ورکشاپ سے خطاب کررہے تھے۔ ان تمام وزارتوں اور محکموں کا تعلق توقعاتی اضلاع کی تبدیلی سے ہے۔ وزیر موصوف نے کہا کہ جب تک ہم تعلیم کو معقول انداز میں ترقی نہیں دیں گے، اضلاع کی ترقی ممکن نہیں ہے۔ کوئی بھی ملک تعلیم کے بغیر ترقی نہیں کرسکتا۔ اسی طریقے سے کوئی بھی ضلع تعلیم کے بغیر آگے نہیں بڑھ سکتا۔ انھوں نے کہا کہ ضلعی تعلیمی افسران کے سامنے ایک حقیقی چنوتی درپیش ہے اور وہ چنوتی یہ ہے کہ وہ سرکاری اسکولوں کی حالت بہتر سے بہتر بنائیں۔ وزیر موصوف نے کہا کہ سمگر شکشا کے تحت فنڈ یعنی سرمائے کی قلت کا کوئی مسئلہ پیش نہیں آئے گا اور اس سرمائے کا استعمال توقعاتی اضلاع میں تعلیم کو ترقی دینے کے لئے کیا جائے گا۔
فروغ وسائل انسانی کے وزیر نے کہا کہ وزیراعظم جناب نریندر مودی نے جنوری 2018 میں توقعاتی اضلاع کی تبدیلی کا پروگرام شروع کیا تھا، جس کا مقصد یہ تھا کہ 28 ریاستوں کے 100 اضلاع کی ہیئت بدل دی جائے۔ ان اضلاع کو 49 کلیدی کارکردگی انڈیکیٹروں والے اضلاع کے زمرے میں منقسم کیا گیا ہے اور ان کے پانچ سیکٹر نیتی آیوگ نے طے کئے ہیں۔ تعلیم ان میں سے ایک شعبہ ہے اور اسے 30 فیصد کی اہمیت حاصل ہے۔
جناب جاوڈیکر نے کہا کہ تعلیمی شعبے میں کلیدی کارکردگی کے اشاریے میں پرائمری سے لے کر اَپر پرائمری تک، اور اَپر پرائمری سے لے کر سیکنڈری اسکولوں تک تبدیلی کے عمل کو عملی شکل دینے کی بات شامل ہے، اس میں اسکولوں میں بچیوں کے لئے باقاعدہ کارکردہ بیت الخلاؤں کی تعمیر ، پینے کے پانی کی دستیابی، نصابی کتابوں کی تعلیمی اجلاس کے آغاز سے ایک مہینے کے اندر فراہمی، ان اسکولوں میں ثانوی اسکولی سطح پر بجلی کی دستیابی، ابتدائی اسکولوں میں طلبہ اور اساتذہ کا تناسب آر ٹی ای میں متذکرہ معیارات کے مطابق ہونا، درجہ تین، درجہ پانچ اور درجہ آٹھ میں لسانیات، ریاضی جیسے مضامین میں تدریسی نتائج کی باقاعدہ معیاربندی اور زنانہ خواندگی جیسی باتیں شامل ہیں۔
انھوں نے کہا کہ گرام سوراج ابھیان کا آغاز 17 فلیگ شپ پروگراموں کے تحت تمام پروگراموں میں درکار نشانوں کے حصول کی غرض سے کیا گیا تھا۔ اب ان کی توسیع تمام تر پانچ شعبوں کے لئے کردی گئی ہے، جن کا تعلق توقعاتی اضلاع کی تبدیلی کے ہدف سے ہے اور اس کے تحت تمام توقعاتی اضلاع کو زیراحاطہ لایا جانا ہے۔ ضلعی تعلیمی افسران کو گاؤں کی سطح پر تمام کلیدی کارکردگی اشاریوں پر مبنی اعداد و شمار کو اس پورٹل پر اَپلوڈ کرنا چاہئے، جو دیہی ترقیاتی کی وزارت کے ذریعے وضع کیا جارہا ہے اور یہ کام ضلعی سطح پر اس پورٹل پر ہوگا ۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ م ر
UN-3183
(Visitor Counter : 53
قبائیلی امور کی وزارت
قبائلی امور کے مرکزی وزیر ارجن منڈا نے آل انڈیا ٹرائبل ورکس کانفرنس کا افتتاح کیا
نئی دہلی ،25؍فروری: قبائلی امور کے مرکزی وزیر جناب ارجن منڈا نے آج یہاں کل ہند قبائلی ورکرس کانفرنس کا افتتاح کیا جس کا اہتمام بھارتیہ ادیم جاتی سیوک سنگھ  نے کیا تھا۔ جناب منڈا نے اس موقع پر ٹھکّر باپا کی تصویر کو پھول مالا پہنائی۔ اس موقع پر ٹرائبل بوائز ہاسٹل میں رہنے والوں اور کٹیایانی بالیکا آشرم کی بے سہارا لڑکیوں نے ثقافتی پروگرام پیش کئے۔
اپنے افتتاحی خطاب میں جناب منڈا نے کہا کہ بھارتیہ ادیم جاتی سیوک سنگھ ہندوستان کی قبائلی اور خانہ بدوش، نیم خانہ بدوش اور ویمکتہ جاتی فرقوں اور معاشرے کے کمزور طبقوں کے لئے کام کرتا ہے۔ بی اے جے ایس ایس ان طبقات کی سماجی، ثقافتی، تعلیمی اور معاشی ترقی کو فروغ دیکر ان کی خدمت کرتا ہے اور ان کے آئینی حقوق کا بھی تحفط کرتا ہے تاکہ وہ مساوی شہریوں کی طرح ملک کی قومی زندگی میں انہیں جائز حصے داری میں شامل کرسکے۔ بی اے جے ایس ایس ایک جامع قومی سطح کا قبائلی میوزیم بھی برقرار رکھے ہوئے ہے جو نئی دہلی کے جھنڈے والان کے نزدیک ٹھکر باپا سمارک سدن میں ہے جس میں قبائلی ساز و سامان اور قبائلی کلچر کی نمائش کی جاتی ہے۔ملک بھر سے طلبا ، ٹورسٹ، اسکالر اور ماہر بشریات برابر وہاں جاتے ہیں۔
بھارتیہ ادیم جاتی سیوک سنگھ ایک قومی سطح کی رضا کار تنطیم  ہے، جو پوجیہ ٹھکر باپا نے 24 اکتوبر 1948 کو قائم کی تھی۔ ٹھکر باپا ہندوستانی معاشرے کے ملازمین کے ایک مشہور سماجی ورکر تھے اور مہاتما گاندھی کے کافی قریب تھے اور ان سے ہی انہوں نے قبائلیوں کی غربت کو دور کرنے کے لئے کام کرنے کی تحریک حاصل کی اور سنگھ کی تشکیل کے دوران انہوں نے قومی سطح دیگر ممتاز سماجی ورکروں اور لیڈروں کی سرگرم شرکت بھی حاصل کی۔سنگھ کے پہلے صدر ڈاکٹر راجندر پرساد تھے جو ہندوستان کے پہلے صدر تھے۔ اپنی زندگی تک ڈاکٹر راجندر پرساد اس کے صدر رہے۔
دیہی ترقیات کی وزارت
زمینی وسائل کے محکمے نے نئی دہلی میں واقع شیواجی اسٹیڈیم میں ’’شرمدان – سووَچھتا ہی سیوا‘‘ تقریب کا اہتمام کیا
تقریب کے دوران صفائی ستھرائی سے متعلق سرگرمیوں میں نہ صرف ڈی او ایل آر کے افسران/ حکام بلکہ مقامی افراد کی بھی زبردست شرکت ملاحظہ کی گئی
سووَچھ بھارت مشن کے اس مرحلے کو وزیر اعظم کی ’کوڑا کرکٹ سے مبرا بھارت‘ کی تصوریت اور فضلے کی سائنٹفک انتظام کاری، فضلے سے دولت اور مدور معیشت کے موضوع پر توجہ دے کر اجاگر کیا گیا
دیہی ترقیات کی وزارت کے ماتحت زمینی وسائل کے محکمے  نے 2 اکتوبر 2023 کو مہاتما گاندھی کے یوم پیدائش کی ماقبل شام، مہاتما گاندھی کو خراج عقید کے طور پر آج نئی دہلی کے شیواجی اسٹیڈیم بس ٹرمنل  میں، سووَچھتا پکھواڑا – سووَچھتا ہی سیوا  – 2023 کے جزو کے طور پر صفائی ستھرائی کی ایک تقریب ’’شرمدان – سووَچھتا ہی سیوا‘‘ کا اہتمام کیا۔
سووَچھ بھارت مشن کے اس مرحلے کو وزیر اعظم کی ’کوڑا کرکٹ سے مبرا بھارت‘ کی تصوریت اور فضلے کی سائنٹفک انتظام کاری، فضلے سے دولت اور مدور معیشت کے موضوع پر توجہ دے کر اجاگر کیا گیا۔ وزیر اعظم کے خواب کی تکمیل کے لیے، ڈی او ایل آر نے محکمے کے سکریٹری جناب اجے ترکے کی قیادت میں اس تقریب کا اہتمام کیا جس میں محکمہ کے افسران/ حکام کی فعال شرکت ملاحظہ کی گئی۔
اس تقریب میں صفائی ستھرائی کی سرگرمیوں میں نہ صرف ڈی او ایل آر کے افسران / حکام بلکہ مقامی افراد کی جانب سے بھی زبردست شرکت ملاحظہ کی گئی۔ ان سرگرمیوں کو انتہائی منظم طریقے سے ترتیب دیا گیا تھا جس میں چار ٹیمیں تشکیل دی گئی تھیں جو احاطہ شدہ علاقے کے چار مختلف حصوں پر احاطہ کرتی تھیں۔
یہ تقریب سووَچھتا کے لیے بارآور ’شرمدان ‘ کرکے سووَچھتا ہی سیوا کے مقاصد کو لے کر محکمے کے افسران/ حکام کے ساتھ ساتھ عوام الناس پر اثرات مرتب کرنے کے معاملے میں ایک بڑی کامیابی ہے۔
حکومت ہند کی سووَچھتا ہی سیوا مہم کا مقصد شرمدان  اور جن بھاگیداری  کے توسط سے صفائی ستھرائی کے اعلیٰ معیار کو یقینی بنانے کے لیے مکمل حکومت کے نقطہ نظر کو اپنانا ہے۔ 2021 میں ایس بی ایم 2.0 کے آغاز کے توسط سے تاریخی سووَچھ بھارت مشن  میں عظیم تر پیش رفت کا تصور کیا گیا ہے۔ مشن کا یہ مرحلہ لوگوں کی شرکت پر منحصر ہوگا۔ وزیر اعظم نے تمام شہریوں سے اجتماعی طور پر یکم اکتوبر 2023 کو صبح 10 بجے سووَچھتا کے لیے ایک گھنٹے کے ’شرمدان ‘ کی اپیل کی تھی، جو کہ باپو کی جینتی کے موقع پر انہیں ایک ’سووَچھانجلی‘ ہوگی۔
بندرگاہوں، جہاز رانی اور آبی راستوں کی وزارت
واٹر ویز کنکلیو 2022 – آبی گزرگاہوں کے ذریعے علاقائی کنیکٹیوٹی کا انعقاد آسام کے ڈبروگڑھ میں 11 سے 12 اپریل 2022 کے دوران کیا جائے گا
نئی دہلی، 8/ اپریل 2022 ۔ بندرگاہوں، جہاز رانی اور آبی گزرگاہوں کی وزارت اِن لینڈ واٹرویز اتھارٹی آف انڈیا  کے اشتراک سے آسام کے ڈبروگڑھ میں 11 سے 12 اپریل کے دوران واٹر ویز کنکلیو 2022 کا انعقاد کرنے جارہی ہے۔ پی ایم گتی شکتی نیشنل ماسٹر پلان کے اہداف کے مطابق واٹرویز کنکلیو کا مقصد اقتصادی سرگرمیوں کو تقویت دینے اور روزگار کے مواقع بڑھانے کے لئے شمال مشرقی خطے میں ملٹی ماڈل پروجیکٹوں کی ترقی کی رفتار بڑھانا ہے۔ اشتراک کے ذریعے علاقائی تجارت اور سرمایہ کاری میں اضافہ کے زبردست امکانات ہیں۔ ملکوں کے درمیان آبی گزرگاہوں کے شعبے میں تعاون کے لئے نئے امکانات پیدا ہوں گے۔ ایف آئی سی سی آئی  اس دو روزہ کنکلیو کی صنعتی شراکت دار ہے۔
بندرگاہوں، جہاز رانی اور آبی گزرگاہوں اور آیوش کے مرکزی وزیر جناب سربانند سونووال، سڑک نقل و حمل اور شاہراہوں کے مرکزی وزیر جناب نتن گڈکری اور آسام کے وزیر اعلیٰ ڈاکٹر ہیمنت بسو سرما اس کنکلیو سے خطاب کریں گے۔
واٹرویز کنکلیو 2022 میں واٹرویز ایکو سسٹم کے متعدد حصص دار / متعلقین جیسے کہ پالیسی ساز، اعلیٰ سرکاری اہلکار، گھریلو و بین الاقوامی سرمایہ کار، شعبے کے ماہرین، انفرااسٹرکچر پلیئرس، جہاز مالکان اور آپریٹرس، کروز سیاحتی صنعت، کارگو پسنجرس، بڑی بندرگاہوں اور ملک میں میریٹائم ریاستوں کی حکومتوں کے نمائندے بھی شرکت کریں گے۔ دونوں دن اس کنکلیو سے معزز مقررین خطاب کریں گے۔ اس کانفرنس کے دوران متعدد خصوصی سیشن بھی ہوں گے۔
وزارت خزانہ
بالواسطہ ٹیکسوں اور کسٹمز کے مرکزی بورڈ نے برآمدی اشیا کے ضلع وار اعدادوشمار یا نقطہ آغاز کی تفصیل جمع کرنے کا کام شروع کیا
نئی دہلی 17 فروری 2020 ۔اضلاع کو برآمداتی مراکز میں تبدیل کرنے کے وزیراعظم جناب نریندرمودی کے مقصد کے پیش نظر بالواسطہ ٹیکسوں اور کسٹمز کے مرکزی بورڈ نے برآمداتی اشیا کے ضلع وار اعدادوشمار یا نقطہ آغاز کی تفصیل جمع کرنے کا کام شروع کردیا ہے ۔ اس خیال کی گونج حال ہی میں وزیر خزانہ نرملا سیتا رمن کی بجٹ تقریر میں بھی سنائی دی تھی۔ برآمداتی اعلانات سے متعلق اضافی معلومات برآمدات کے لئے ہرایک ضلع کی اہمیت کے بارے میں پالیسی سازوں کو کلیدی شماریاتی مادخل فراہم کرائے گی اور مقامی صلاحیت میں اضافے کے لئے اسی کے مطابق پالیسیاں تیار کرنے میں مد د کرے گی۔
اس کے علاوہ برآمدات سے متعلق اعلانات میں اب پارٹنر ممالک کو برآمدات کے لئے ہندوستان کے آزاد اورترجیحاتی تجارتی معاہدے  معاہدے حاصل کرنے کے خواہشمند برآمد کاروں کے اعلانات بھی شامل ہیں۔ اس سے ہندوستانی برآمدکاروں کے ذریعہ ایف ٹی اے / پی ٹی اے کے تحت حاصل کئے گئے فائدوں سے متعلق اہم اعداوشمار بھی حاصل ہوسکیں گے اور اس سے حکومت کو ملک کے بہترین مفاد میں ہندوستان کی خارجہ تجارتی پالیسی تیار کرنے میں مدد ملے گی۔
اس کے علاوہ سی بی آئی سی نے اب یہ ضروری قرار دیا ہے کہ ہرایک جی ایس ٹی رجسٹرڈ درآمد کار اور برآمدکار اپنی درآمد ات اور برآمدات سے متعلق اعلانات میں اپنی جی ایس ٹی آئی این درج کریں ۔اس سے نہ صرف ٹیکس دہندگان کو آئی ٹی سی کریڈٹ اور آئی جی ایس ٹی ریفنڈ کا دعوی ٰ کرنے میں مدد ملے گی بلکہ اس سے جعل سازی کا مقابلہ کرنے میں بھی مدد ملے گی۔
سی بی آئی سی کے مذکورہ بالا اقدامات سے پالیسی سازوںکو اعدادوشمار سے متعلق فیصلے کرنے میں مدد ملے گی۔
۰۰۰۰۰۰۰۰۰۰۰۰۰۰۰۰۰۰۰۰۰
U-791
(Visitor Counter : 70
بجلی کی وزارت
این ایچ پی سی نے کے کے ایس پی ڈی سی کے ساتھ مل کر ایک جوائنٹ وینچر کمپنی ’’ رتلے ہائیڈرو الیکٹرک پاور کارپوریشن لمیٹیڈ‘‘ قائم کی
نئی دہلی، 7 جون 2021، بجلی کی وزارت کے تحت کام کرنے والی بھارت کی ممتاز ہائیڈرو پاور کمپنی این ایچ پی سی لمیٹیڈ نے 850 میگا واٹ رتلے ہائیڈرو الیکٹرک پروجیکٹ کے نفاذ کے لئے ایک جوائنٹ وینچر کمپنی ’’رتلے 2 ہائیڈرو الیکٹرک پاور کارپوریشن لمیٹیڈ‘‘ قائم کی ہے۔ اس جوائنٹ وینچر کمپنی کا قیام یکم جون 2021 کو عمل میں آیا جس میں این ایچ پی سی اور جموں اینڈ کشمیر اسٹیٹ پاور ڈیولپمنٹ کارپوریشن لمیٹیڈ  شامل ہیں جن کے پاس بالترتیب 51 اور 49 فیصد اکوٹی شیئر ہیں۔ رتلے ہائیڈرو الیکٹرک پروجیکٹ  ایک رن آف دی ریور اسکیم ہے جو کہ مرکز کے زیر انتظام خطے کے جموں و کشمیر کے کشتواڑ ضلع میں دریائے چناب پر واقع ہے۔
اس سلسلے میں 3 فروری 2019 کو بھارت کے وزیراعظم جناب نریندر مودی کی موجودگی میں جے کے ایس پی ڈی سی، این ایچ پی سی اور جموں و کشمیر کی سابق حکومت کے درمیان ایک سہ فریقی مفاہمت نامے پر دستخط کئے گئے تھے۔ اس کے علاوہ جموں میں وزیر مملکت  بجلی اور نئی اور قابل تجدید توانائی اور وزیر مملکت  جناب آر کے سنگھ، شمال مشرقی خطے کی ترقی کی وزارت کے مرکزی وزیر مملکت ، وزیراعظم کے دفتر کے وزیر مملکت ، عملے، عوامی شکایات اور پنشن کی وزارت کے وزیر مملکت ، ایٹمی توانائی کا محکمہ اور خلا کے محکمے کے وزیر مملکت ڈاکٹر جتیندر سنگھ اور مرکز کے زیر انتظام خطے کے لیفٹننٹ گورنر جناب منوج سنہا کی موجودگی میں 3 جنوری 2021 کو رتلے ہائیڈرو الیکٹرک پروجیکٹ کے نفاذ کے لئے ایک سپلی منٹری مفاہمت نامے پر دستخط کئے گئے۔
بجلی کی وزارت نے 850 میگا واٹ رتلے ایچ ای پروجیکٹ کی تعمیر کے لئے سرمایہ کاری کی پہلے ہی منظوری دے دی ہے، جس کی تخمیناً لاگت 5281.94 کروڑ روپے  ہے۔ اس کے بعد 13 اپریل 2021 کو پروموٹرز ایگریمنٹ پر دستخط کئے گئے جس کے نتیجے میں رتلے ہائیڈرو الیکٹرک پاور کارپوریشن لمیٹیڈ کا قیام عمل میں آیا۔
مرکز کے زیر انتظام خطے جموں و کشمیر کے ضلع کشتواڑ میں 850 میگا واٹ رتلے ہائیڈرو الیکٹرک پروجیکٹ 
۔۔۔۔۔۔۔۔۔۔۔
ش ح۔ا گ۔ن ا۔
U-5204
(Visitor Counter : 138
جدید اور قابل تجدید توانائی کی وزارت
وزیر توانائی نے فن لینڈ کے وزیر اقتصادی امور سے ملاقات کی۔آر ای سیکٹر میں ہندوستان کی کامیابیوں کو نمایاں کیا
بجلی اور این آر ای کے مرکزی وزیر جناب ۔آر کے سنگھ نے آج نئی دہلی میں اقتصادی امور کے وزیر جناب میکا لنٹیلا سے ملاقات کی۔
جناب آر کے سنگھ نے آر ای سیکٹر میں ہندوستان کی کامیابیوں پر روشنی ڈالی اور بتایا کہ ہندوستان واحد جی ٹوئنٹی ملک اور بڑی معیشت ہے جس کے اقدامات پیرس معاہدے کے مطابق قومی سطح پر طے شدہ شراکت  کے مطابق ہیں۔ وزیر موصوف نے فن لینڈ کی بزنس انڈسٹری پر زور دیا کہ وہ ہندوستان میں آر ای سیکٹر میں مواقع پر تعاون کریں اور کام کریں۔
دونوں وزراء نے فن لینڈ اور ہندوستان کے درمیان خاص طور پر توانائی کے شعبے میں تعاون کو فروغ دینے اور مضبوط کرنے کی ضرورت پر زور دیا۔
فن لینڈ کی جانب سے گرین ہائیڈروجن/گرین امونیا کی مؤثر پیداوار، اس کے ذخیرہ کرنے، نقل و حمل کے شعبے میں ان کے استعمال، بیٹریوں کی ری سائیکلنگ، اسمارٹ میٹرنگ سافٹ ویئر وغیرہ کے شعبے میں تعاون پر ہندوستان کے ساتھ تعاون کرنے میں دلچسپی ظاہر کی۔
وزارت سیاحت
وزارت سیاحت نے ایڈوینچر سیاحت کو سیاحت کی ایک مخصوص مصنوعات کے طور پر تسلیم کیا ہے تاکہ ہندوستان کو 365 دن کی سیاحتی منزل کے طور پر فروغ دیا جائے: جناب جے کشن ریڈی
نئی دہلی،10 اگست 2021:
کلیدی جھلکیاں:
- ملک میں ایڈوینچر کو فروغ دینے کے لیے سیفٹی اور کوالٹی اصولوں کے لیے رہنما اصول تشکیل کئے گئے ہیں جنھیں ایڈوینچر ٹورزم سرگرمیوں کے لیے بنیادی کم از کم معیار کے طو رپر بھی جانا جاتاہے۔
ایڈوینچر سیاحت، ایڈوینچر سیاحتی مقامات پر حفاظت اور سہولت کو بہتر بنانے سمیت سیاحت کی ترقی اور ایڈوینچر سیاحت کے لیے نئے مقامات کی نشاندہی کے لیے سروے کرنا بنیادی طور پر ریاستی سرکاروں نیز مرکز کے زیر انتظام علاقوں کی ذمے داری ہے، تاہم وزارت سیاحت نے ایڈوینچر سیاحت کو ، سیاحت کی ایک مخصوص مصنوعات کے طور پر تسلیم کیا ہے تاکہ ہندوستان کو سیاحت کے لیے 365 دن کی منزل کے طور پر فروغ دیا جاسکے اور سیاحوں کو خاص دلچسپی کے ساتھ راغب کیا جاسکے۔
مذکورہ بالا کے علاوہ وزارت سیاحت نے ایڈوینچر ٹورم آپریٹرز کی منظوری کے لیے رہنما خطوط بھی جاری کئے ہیں اور اس کے ساتھ ہی سیاحت کے بنیادی ڈھانچے کو فروغ دینے کے لیے ریاستی سرکاروں نیز مرکز کے زیر انتظام علاقوں کے انتظامیہ کو مرکزی مالی امداد بھی فراہم کی ہے جس میں سودیش درشن اسکیم کے تحت ایڈوینچر سیاحت کے مقامات بھی شامل ہیں۔ اس کا مقصدسیاحتی دائرۂ کار کی مربوط فروغ کرنا ہے۔ سیاحتی ایڈوینچر سرگرمیوں کے لیے بنیادی کم سے کم معیارات کے طور پر معروف تحفظ اور معیار کے ضابطوں کے متعلق رہنما خطوط کا ایک سیٹ بھی تشکیل دیا گیا ہے تاکہ ملک میں ایڈوینچر سیاحت کو بڑھایا جاسکے۔
یہ معلومات آج راجیہ سبھا میں وزیر سیاحت جناب جے کشن ریڈی نے ایک تحریری میں جواب میں فراہم کی۔
جل شکتی وزارت
اٹل بھو جل یوجنا کے لئے چھ ہزار کروڑ روپئے منظور
نئی دلّی، 10 جنوری / جل شکتی اور سماجی انصاف اور با اختیار بنانے کی وزارت کے مرکزی وزیر جناب رتن لال کٹاریہ نے آج راجیہ سبھا میں ایک سوال کے تحریری جواب میں بتایا کہ حکومت نے گجرات، ہریانہ، کرناٹک، مدھیہ پردیش، مہاراشٹر، راجستھان اور اتر پردیش کے پانی کی کمی والے بلاکوں میں وہاں کے لوگوں کی شرکت سے زمینی پانی کے وسائل کے پائیدار انتظام کے لئے مرکزی دائرہ کار کی اسکیم اٹل بھو جل یوجنا  کے لئے چھ ہزار کروڑ روپئے منظور کئے ہیں۔ اس اسکیم پر عالمی بینک اور حکومت ہند کی جانب سے نصف نصف کے تناسب پر مشتمل مالی امداد کی حصہ داری کی بنیاد پر 2020-21 سے 2024-25 کی مدت کے دوران عمل کیا جا رہا ہے۔
مذکورہ ریاستوں کے نام کا فیصلہ زمینی پانی کی صورت حال کی سنگینی،تیاری کے عمل اور جذبے کے علاوہ صلاح و مشورے کی بنیاد پر کیا گیا ہے۔
۔۔۔۔۔۔
U.685ٰ
م۔ ر۔ر۔
(Visitor Counter : 46
عملے، عوامی شکایات اور پنشن کی وزارت
محکمہ، افراد ا ور تربیت کی خصوصی مہم دوئم کی اہم جھلکیاں
انتظامی اصلاحات اور عوامی شکایات کے محکمے کی ہدایات کے مطابق، افراد اور تربیت کا محکمہ 2 اکتوبر 2022 سے 31 اکتوبر 2022 تک ایک ' زیر التواء معاملات کو نمٹانے کے لئے خصوصی مہم'  چلا رہا ہے۔ نارتھ بلاک، لوک نائک بھون اور اولڈ جے این یو کیمپس میں واقع ڈی او پی ٹی کی دفتری عمارتوں میں اس مہم کے ایک حصے کے طور پر سووچھتا سرگرمیاں انجام دی جارہی ہیں۔ اس کے علاوہ، یہ سرگرمیاں ڈی او پی ٹی کے تحت تمام 16 آئینی/قانونی/منسلک/خودمختار تنظیموں میں بھی کی جا رہی ہیں۔
رشمی چودھری، ایڈیشنل سکریٹری، ٹریننگ اینڈ ایڈمنسٹریشن، ڈی او پی ٹی خصوصی مہم 2.0 کے دوران نارتھ بلاک آفس کے احاطے میں صفائی مہم کی قیادت کر رہی ہیں
اس مقصد کے لیے، 10 نوڈل افسران  کو روزانہ کی بنیاد پر ڈویژن وار، تنظیم وار معلومات کو مربوط کرنے کے لیے مقرر کیا گیا ہے۔ ان کی طرف سے بھیجی گئی معلومات کی بنیاد پر، ڈیٹا کو اس مقصد کے لیے ڈی اے آر پی جی کی طرف سے وضع کردہ خصوصی مہم 2.0 پورٹل میں ڈالا جاتا ہے۔ زیر التواء معاملات کو ختم کرنے کے لیے نوڈل افسران کے ساتھ باقاعدگی سے فالو اپ میٹنگز منعقد کی جاتی ہیں۔
مہم کے دوران 12 ایم پی حوالہ جات کو نمٹا دیا گیا ہے، تمام زیر التواء آئی ایم سی حوالہ جات  کو نمٹا دیا گیا ہے، زیر التوا عوامی شکایات کو 951 سے کم کر کے 341 کر دیا گیا ہے، پی جی اپیلوں کو 1129 سے کم کر کے 631 کر دیا گیا ہے۔ اس کے علاوہ 48,300 فائلوں کا جائزہ لیا گیا ہے اور 30720 فائلوں کو ختم کیا گیا ہے، جس کے نتیجے میں 3058 مربع فٹ رقبہ خالی ہو گیا ہے۔ 11 کے ہدف کے مقابلے میں 10 قواعد کو آسان بنا یا گیا ہے۔ 159 مقامات پر صفائی مہم چلائی گئی ہے۔ نارتھ بلاک اور لوک نائک بھون میں بھی صفائی مہم چلائی گئی ہے۔
ڈی او پی ٹی کے افسران اور عملہ دفتر کے احاطے میں خصوصی مہم 2.0 میں حصہ لیتے ہوئے
۔۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-11855
(Visitor Counter : 91
امور صارفین، خوراک اور عوامی تقسیم کی وزارت
بھارت کے معیارات سے متعلق بیورو ، تکنیکی اداروں کے ساتھ ایک مفاہمت نامے پردستخط کئے ہیں تاکہ معیارات وضع کرنے کے معاملے میں تعلیمی اداروں کو سرگرم طریقے سے شامل کیاجاسکے
بھارت کے معیارات سے متعلق بیورو  نے آئی آئی ٹی کانپور، آئی آئی ٹی  دھنباد، اوراین آئی ٹی راؤرکیلا کے ساتھ آج ایک مفاہمت کی ایک یادداشت پر پردستخط کئے ہیں ، تاکہ ان اداروں میں‘‘ بی آئی ایس تعین معیار چیئر پروفیسر ’’کاقیام کیاجاسکے ۔
یہ ، بی آئی ایس کی ملک کے ممتاز اور مقتدر اداروں کے ساتھ شمولیت کو ادارہ جاتی بنانے کی جانب ایک پہل قدمی ہے ، تاکہ معیارات وضع کرنے اوربھارت کے معیارات کی تدریس کو نصاب کاایک لازمی اوراہم حصہ بنانے کی غرض سے، تعلیمی اداروں کی سرگرم شرکت کو یقینی بنایاجاسکے ۔ اس کی بدولت ، سائنس اور انجینئرنگ کے مختلف النوع شعبوں میں ، تدریس ، تحقیق اورترقی کے شعبوں میں عمدگی اورقیادت کو فروغ حاصل ہوگا۔
اس موقع پر ، بی آئی ایس کے ڈائریکٹرجنرل جناب پرمودکمار تیواری نے کہاکہ اس مفاہمیت نامے کی بدولت ملک میں معیار وضع کرنے کے معاملے اورمروجہ قاعدوں کے مطابق عمل آوری کے جائزہ کے شعبے میں تحقیق وترقی ، تدریس اور تربیت کے معاملوں میں سہولت پیداہوگی ۔ جس کےتحت سول ، الیکٹریکل ، میکینکل ، زلزلے سے متعلق انجینئرنگ ، آبی وسائل ، اورقابل تجدید توانائی سے متعلق پروجیکٹوں کی ترقی اور ان کے بندوبست ، بنیادی ڈھانچہ کی ترقی ، میڈیکل بائیو ٹکنالوجی اور نینوٹکنالوجی ، حیاتیاتی ٹکنالوجی ، بائیو میٹرئیل وغیرہ کے شعبوں پرتوجہ مرکوز کی جائے گی ۔
ایسوسی ایشن ،معیارات وضع کرنے کے معاملے میں نوجوان افراد کی شمولیت میں بھی اضافہ کرے گی تاکہ انھیں مستقبل کی ضرورت کے مطابق پیشہ ور افراد بنایاجاسکے اوران کے اندر معیاری شعور پیداکیاجاسکے ۔
آئی آئی ٹی کانپور کے ڈین برائے وسائل اورسابق طالب علم پروفیسر کانٹیش بالانی ، آئی آئی ٹی  دھنباد کے ڈائریکٹر پروفیسر راجیو شیکھر اور این آئی ٹی راؤرکیلا کے ڈائریکٹر پروفیسرکے اوما مہیشور راؤ نے اس پہل کے تئیں عہدبندگی کی یقین دہانی کرائی اورسبھی قسم کی ضروری مدد فراہم کرنے پررضامندی کااظہارکیا۔
زراعت اور کاشتکاروں کی فلاح و بہبود کی وزارت
مرکزی وزیر زراعت جناب نریندر سنگھ تومر آئندہ روز مدھیہ پردیش کے مرینا میں منعقد ہونے والے 8ویں بین الاقوامی یوم یوگ پروگرام کی قیادت کریں گے
وزیر مملکت محترمہ شوبھا کرندلاجے کرناٹک کے ہاسن ضلع میں واقع ہلے بیڈو مندر کامپلیکس میں یوگ مظاہرے کی قیادت کریں گی
وزیر مملکت جناب کیلاش چودھری راجستھان کے راج سمند ضلع میں کمبھل گڑھ کے پہاڑی قلعہ میں منعقد ہونے والے آئی ڈی وائی 2022 سیشن میں شرکت کریں گے
زراعت اور کاشتکاروں کی فلاح و بہبود کے مرکزی وزیر جناب نریندر سنگھ تومر آئندہ روز مدھیہ پردیش کے مرینا میں منعقد ہونے والے 8ویں بین الاقوامی یوم یوگ  تقریبات کی قیادت کریں گے۔
بین الاقوامی یوم یوگ اس سال ’’آزادی کا امرت مہوتسو‘‘ کے دوران آرہا ہے، اس لیے حکومت ہند نے ’’عالمی سطح پر برانڈ انڈیا‘‘ پر زور دیتے ہوئے ملک بھر میں قومی سطح کے 75 تاریخی مقامات پر بین الاقوامی یوم یوگ منانے کے ساتھ ساتھ ان مشہور مقامات کی نمائش کی منصوبہ بندی بھی کی ہے۔ اس سلسلے میں، زراعت اور کاشتکاروں کی فلاح و بہبود کے وزرائے مملکت میں سے محترمہ شوبھا کرندلاجے کرناٹک کے ہاسن ضلع میں ہلے بیڈو مندر کامپلیکس میں منعقد ہونے والے یوگ سیشن میں حصہ لیں گی، جبکہ جناب کیلاش چودھری راجستھان کے راج سمند ضلع میں کمبھل گڑھ کے پہاڑی قلعہ میں منعقد ہونے والے آئی ڈی وائی 2022 سیشن میں پرجوش لوگوں کے ساتھ شرکت کریں گے ۔
وزیر اعظم جناب نریندر مودی میسور پیلیس میدان، کرناٹک سے ملک کی قیادت کریں گے۔ بین الاقوامی یوم یوگ کے موقع پر، کرناٹک وزیر اعظم کی قیادت میں بڑے یوگ مظاہرے کی اہم تقریب کی میزبانی کرے گا۔ آئی ڈی وائی 2022 کو ’’یوگ برائے انسانیت‘‘ کے موضوع کے ساتھ منایا جائے گا اور ملک کے مشہور مقامات کی نمائش کرتے ہوئے ’’عالمی سطح پر برانڈ انڈیا‘‘ پر توجہ مرکوز کی جائے گی۔
بین الاقوامی یوم یوگ اس سال ’’آزادی کا امرت مہوتسو‘‘کے دوران آرہا ہے، اس لیے وزارت آیوش نے ملک بھر کے 75 مشہور مقامات پر آئی ڈی وائی منانے کا منصوبہ وضع کیا ہے، جس میں گورنر حضرات، مرکزی وزراء، مشہور معزز حضرات، قابل احترام یوگا گورو، یوگا اور معاون سائنس کے ماہرین، مقامی یوگا ادارے اور یوگا کے تئیں پرجوش افراد شرکت کریں گے۔
نوجوانوں کے امور اور کھیل کود کی وزارت
ایک ٹریکٹر ڈرائیور کی بیٹی، جھارکھنڈ کی ایتو،کے آئی وائی جی میں کبڈی کی سب سے کم عمر کھلاڑی ہے
نئی دہلی،6 جون 2022/
جھارکھنڈ کی ایتو منڈل نے ہفتہ کو کھیلو انڈیا یوتھ گیمز میں اپنی پہلی ریڈ  سے پہلے ہی ریکارڈ بک میں جگہ بنا لی تھی۔ 13 سال کی عمر میں، بچے کے چہرے والے یہ کبڈّی کھلاڑی کھیلو انڈیا گیمز کے اس ایڈیشن میں کبڈی کی سب سے کم عمر کھلاڑی ہیں۔
ایک ٹریکٹر ڈرائیور کی بیٹی، ایتو منڈل کو کبڈی سے پیار ہو گیا جب وہ صرف آٹھ سال کی تھیں۔ اپنے آس پاس کی تمام بھاری خواتین سے بے خوف ہوکر، اس نے انڈر 18 یوتھ ٹیم کا حصہ بننے کے لیے تیزی سے سطح ڈرائیور سطح پار کرتے ہوئے اپنی پوزیشن اوپر کر لی ہیں۔
اس نے مہاراشٹر کے خلاف اپنی ٹیم کے پہلے میچ کے فوراً بعد بتایاکہ"میرے والدین میرے لیے پریشان تھے۔ لیکن میں کبھی نہیں ڈری،‘‘
ایتو منڈل کا 'ریکارڈ' شاید زیادہ دیر تک قائم نہ رہے۔ کیونکہ اس کی بہن، جو اس سے پانچ سال چھوٹی ہے، کو بھی کبڈی کھیلنے کا بہت شوق ہے اور وہ پہلے ہی ایک بہترین کھلاڑی بننے کو تیار ہے۔
جھارکھنڈ کے ڈمکا ضلع کے مدھوبن گاؤں کی رہنے والی ایتو نے بتایا ’’میں خاندان میں سب سے بڑی ہوں، میرے والدین نے مجھے آزادی دی ۔ اس نے مزید کہا کہ انہوں نے مجھ پر خاندان کی ذمہ داریاں اٹھانے کے لیے کوئی دباؤ نہیں ڈالا‘ ‘ ۔
ایتو کو کھیل میں ابھی بہت طویل سفر طے کرنا ہے لیکن وہ پہلے ہی جانتی ہے کہ جب وہ اپنے جوتے لٹکائے گی تو وہ کیا کرے گی۔
اس نے کہا’’میں کوچ بننا چاہتی ہوں۔ جیسے ہی میں کھیل کے بارے میں کافی جان لوں گی، میں کوچنگ شروع کردوں گی۔ میں نوجوانوں کے ساتھ کام کرنا چاہتی ہوں، انہیں کبڈی سے پیار کرنے میں مدد کرنا چاہتی ہوں۔
حالیہ برسوں میں، ’کبڈی‘ ملک میں بڑے کھیل کے طور پر ابھری ہے۔ ایتو نے نہ صرف دیہی ہندوستان کے نوجوانوں کو ایک بہترین پلیٹ فارم دیا ہے بلکہ بہت سے لوگوں کو میگا اسٹار بنا دیا ہے۔ ان میں سے کچھ راتوں رات بے حد امیر بھی بن گئے ہیں۔
2016 میں، خواتین کے لیے ایک پیشہ ور کبڈی لیگ بھی شروع کی گئی ہے، جو نوجوان لڑکیوں کو کھیل کی طرف راغب کرتی ہے۔
ش ح۔ ش ت۔ج
Uno-6176
(Visitor Counter : 81
سائنس اور ٹیکنالوجی کی وزارت
آن لائن ایپلی کیشنز کا آغاز کیا گیا جس سے حکومت کی طرف سے اکٹھا کیے گئے زمینی و خلائی اعداد و شمار ، بھارت میں شہریوں و تنظیموں کو آزادانہ اور آسانی سے یہ اعداد و شمار فراہم ہو گئے ہیں
نئی دہلی، 17 اگست ،2021 / تین آن لائن ایپلی کیشنز – سروے آف انڈیا  ،زمینی و خلائی اعداد و شمار کی فراہمی کے پورٹل ایس او آئی کے سارتھی : ویب جی آئی ایس ایپلی کیشن اور نیشنل ایٹلس کے اینٹرپرائز جی ای او پورٹل اور تھیمیٹک میپنگ آرگنائزیشن مانچترن کا افتتاح کیا گیا۔ جس سے حکومت کی طرف سے اکٹھے کیے گئے جیو اسپیٹل اعداد و شمار کو بھارت میں پہلی مرتبہ شہریوں اور تنظیموں کے لیے آزادانہ اور آسانی سے دستیاب کرایا گیا ہے۔
‘‘ حکومت ہند کے سائنس و ٹکنالوجی محکمے کے سکریٹری پروفیسر آشوتوش شرما نے کہا ‘‘یہ ایک تاریخی لمحہ ہے کیونکہ یہ پہلی بار ہے کہ حکومت کی طرف سے اکٹھا کیے گئے اعداد و شمار جس کی شروعات ایس او آئی اور نیٹمو نے کی تھی، بھارت میں شہریوں اور تنظیموں کو آزادانہ اور آسانی سے دستیاب کرا دیئے گئے ہیں۔ یہ ایس او آئی اور نیٹمو کے سفر میں صحیح معنوں میں ایک سنگ میل ہے جس کے پیچھے اعداد و شمار کو صحیح معنوں میں جمہوری شکل دینے کا جذبہ کار فرما ہے۔ ’’ پروفیسر آشوتوش شرما نے پورٹل ، ویب جی آئی ایس اپیپلی کیشنز اور مان چترن کا افتتاح کیا۔
انہوں نے یہ بھی کہا کہ نئی زمینی و خلائی پالیسی فروری 2021 میں شروع کی گئی تھی جس کے بعد سروے اور نقشہ بندی سے متعلق سبھی ضابطے ختم ہو گئے تھے۔ لہذا ایک ہی مرتبہ میں ماضی کی سبھی رکاوٹیں دور ہو گئی ہیں ۔ زمینی و خلائی اعداد و شمار سے متعلق نرم روی اور اسے جمہوری شکل دیئے جانے سے قریباً ایک لاکھ کروڑ کا براہ راست سرمایہ حاصل ہوگا۔ یہ سرمایہ 2030 تک حاصل ہو سکے گا۔ ’’
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –7969
(Visitor Counter : 142